Võistlus viidi läbi "iga mehe paarismängu" süsteemis, paarid loositi kohapeal ning tugevusgrupid moodustati eelregistreerunud mängijate  seniste tennisetulemuste põhjal Eesti Tenniseliidu eksperdi ja harrastusliigade korraldaja Toomas Kuuma poolt. Selline süsteem toob endaga kaasa rohkem põnevust ja vähem etteaimatavust.    Turniiri ja Kaubanduskoja rändkarika võitjateks tulid Indrek Vallaste (Diapol Granite OÜ) ja Raul Voit (Morbela OÜ), kes finaalkohtumises alistasid tulemusega 6/2 paari Jaanus Paas (Eesti Raudtee AS) ja Marek Piller (ProEkspert AS). Kolmanda koha saavutasid Martin Villig (CSA Partners OÜ) ja Kaimar Mölder (Agenda Pro AS). Lohutusturniiri võit kuulus paarile Indrek Lüüs (I & T Metall OÜ)/Elo Kuum (Maru Ehitus AS).    Kaubanduskoja tenniseturniiri toetasid: Saku, Estonian Air, Firmakink, Dermoshop, Strand SPA & Konverentsihotell, Taastusravikeskus Estonia, Five Seasons, Firmakink, Ööklubi Sugar ja Susanna OÜ.